
REFERAT DE APROBARE

La art. 49 din Legea nr. 331/2024 privind Codul silvic, cu modificările și completările ulterioare, se stabileşte că Metodologia pentru scoaterea definitivă și ocuparea temporară a terenurilor din FFN, se aprobă prin ordin al conducătorului autorităţii publice centrale pentru silvicultură, denumită în continuare Autoritatea.
Prezenta metodologie reglementează:
· Scoaterea definitivă a unor terenuri din fondul forestier naţional, fără compensare;
· Scoaterea definitivă a unor terenuri din fondul forestier naţional, cu compensare;
· Ocuparea temporară a unor terenuri din fondul forestier naţional, cu defrişarea vegetaţiei forestiere;
· Ocuparea temporară a unor terenuri din fondul forestier naţional, care au altă categorie de folosință decât „pădure” și „clasă de regenerare”
· Conţinutul documentaţiilor care se întocmesc în vederea obţinerii aprobărilor pentru scoaterea definitivă, ocuparea temporară a unor terenuri din fondul forestier naţional şi pentru restituirea sau reţinerea garanţiilor în cazul ocupărilor temporare;
· Conţinutul documentaţiilor care se întocmesc în vederea obţinerii aprobărilor pentru scoaterea definitivă sau ocuparea temporară de terenuri din fondul forestier naţional;
· Conţinutul documentaţiilor care se întocmesc în vederea obţinerii aprobărilor pentru prelungirea ocupării temporare de terenuri din fondul forestier naţional;
·  Conţinutul documentaţiilor care se întocmesc în vederea recuperării garanţiilor depuse în fondul de ameliorare a fondului funciar cu destinaţie forestieră;
· Conţinutul documentaţiei care se transmite autorităţii publice centrale pentru silvicultură de către structura teritorială de specialitate în scopul reţinerii garanţiei în fondul de ameliorare a fondului funciar cu destinaţie silvică;
· Conţinutul documentaţiei care se înaintează autorităţii publice centrale pentru silvicultură de către ocolul silvic care asigură administrarea sau serviciile silvice în scopul transmiterii în fondul de conservare şi regenerare a sumelor din garanţia reţinută în fondul de ameliorare a fondului funciar cu destinaţie silvică, pentru execuţia lucrărilor necesare aducerii terenului la condiţiile prevăzute în actul de aprobare.
Beneficiarii scoaterilor definitive sau ocupărilor temporare de terenuri din fondul forestier naţional pot fi persoanele fizice sau juridice, îndreptăţite la realizarea sau extinderea lucrărilor şi obiectivelor prevăzute de lege. 
Compensarea în cazul scoaterilor definitive de terenuri din fondul forestier naţional se face doar cu terenuri care sunt în proprietatea beneficiarului.
Categoria de folosinţă pentru terenurile din fondul forestier naţional care fac obiectul scoaterii definitive sau ocupării temporare este cea stabilită prin amenajamentele silvice aprobate sau prin amenajamentele intrate în vigoare anterior Legii nr. 331/2024, cu modificările și completările ulterioare, precum și pentru cele la care a fost organizată sedința de avizare a soluțiilor tehnice-Conferința a II-a de amenajare.
În cazul în care nu există un amenajament silvic care indeplineşte condiţiile anterior menționate, datele utilizate la întocmirea fişelor tehnice de transmitere-defrişare şi la calculul obligaţiilor băneşti, precum şi categoria de folosinţă se preiau din fişele de descriere parcelară a unităţilor amenajistice aferente terenurilor care fac obiectul scoaterii definitive sau ocupării temporare, întocmite de către unităţi specializate, atestate de Autoritate, pentru efectuarea de lucrări de amenajarea pădurilor, vizate de către conducătorul Gărzii forestiere competente teritorial.
Calculul contravalorii terenului scos definitiv din fondul forestier naţional şi a celui care se preia în compensare echivalentă ca suprafaţă şi bonitate nu poate fi utilizat la evaluări în vederea exproprierii pentru cauză de utilitate publică
Întocmirea studiilor pedostaţionale se face de către unităţi atestate pentru amenajarea pădurilor în domeniul forestier, cu obligaţia stabilirii, prin aceste studii, a tipului de staţiune, a tipului natural fundamental de pădure, a speciei principale de bază corespunzătoare tipului natural fundamental de pădure, a productivităţii, a soluţiilor de împădurire şi a devizului cu cheltuielile de instalare a vegetaţiei forestiere şi de întreţinere a acesteia până la realizarea stării de masiv.
 Prin terenuri limitrofe fondului forestier naţional se înţeleg terenurile care au o latură comună cu terenurile care fac parte din fondul forestier naţional. Limitrofe pot fi considerate şi terenurile care sunt despărţite de fondul forestier naţional de un drum de pământ sau canale de irigaţie/drenaj care au lăţimea de maximum 6 m.
Predarea - primirea terenului pentru care a fost emisă aprobarea de scoatere definitivă din fondul forestier naţional se face în prezenţa reprezentantului Gărzii forestiere competente teritorial, numai după achitarea obligaţiilor băneşti prevăzute la art. 45 alin. (1) lit. b)-e) din Legea nr. 331/2024 – cu modificările și completările ulterioare, după caz, în termen de maximum 180 de zile de la data aprobării.
Predarea - primirea terenului pentru care a fost emisă aprobarea de ocupare temporară din fondul forestier naţional se face în prezenţa reprezentantului Gărzii forestiere competente teritorial, numai după achitarea obligaţiilor băneşti prevăzute la art. 46 alin. (1) lit. b)-e) din Legea nr. 331/2024 cu modificările și completările ulterioare, după caz, în termen de maximum 180 de zile de la data aprobării.
Se consideră obiectiv dezafectat obiectivul care se desfiinţează total sau parţial, fără a mai servi ulterior scopului silvic pentru care a fost amplasat în fondul forestier naţional.
În cazul aprobărilor de ocupare temporară emise pentru obiective care urmează să rămână în fondul forestier naţional şi după perioada aprobată, pe terenuri care la momentul aprobării au avut categoria de folosinţă silvică “pădure” sau “clasă de regenerare”, reprimirea terenurilor în circuitul silvic se poate face în următoarele condiţii:
a) terenurile să fie apte pentru a fi împădurite;
b) să nu fie restricţii cu privire la soluţiile de împădurire a terenurilor respective ca urmare a existenţei obiectivelor respective în fondul forestier naţional şi după perioada aprobată.
În cazul terenurilor ocupate temporar, care la momentul aprobării erau încadrate în alte categorii de folosinţă silvică decât “pădure” sau “clasă de regenerare”, ori pentru care a fost aprobată schimbarea categoriei de folosinţă, reprimirea se face în condiţiile stabilite prin actul de aprobare. 
În cazul în care realizarea unui obiectiv implică atât scoaterea definitivă, cât şi ocuparea temporară de terenuri din fondul forestier naţional, se emite un singur aviz/o singură decizie/o singură aprobare, care să conţină elementele atât pentru scoaterea definitivă, cât şi pentru ocuparea temporară.
Aprobarea scoaterii definitive sau ocupării temporare a terenurilor forestiere din fondul forestier naţional care afecteză rezervaţiile constituite pentru producerea materialelor forestiere de reproducere respectiv pentru conservarea resurselor genetice forestiere, se operează ulterior prin modificarea Catalogului naţional al materialelor de bază şi Catalogul naţional al resurselor genetice forestiere, ca urmare a aprobării schimbării categoriei de folosinţă sau a destinaţiei terenului.
Consultarea publică pentru aprobarea scoaterii definitive a terenurilor din fondul forestier naţional, prevăzută în Legea nr. 292/2019 privind evaluarea impactului anumitor proiecte publice și private asupra mediulu, se face de către Garda forestieră competentă teritorial, prin postarea pe sit-ul propriu a proiectului de aviz sau decizie pentru scoaterea definitivă a terenurilor din fondul forestier naţional. Postarea se face pentru o perioadă de 10 zile calendaristice.

Avizarea şi aprobarea scoaterii definitive ori ocupării temporare din fondul forestier naţional a terenurilor forestiere aflate în litigiu pe rol se poate face numai după soluţionarea definitivă şi irevocabilă a cauzei de către instanţa de judecată. 
Prin excepție este permisă avizarea și aprobarea ocupării temporare din fondul forestier național a terenurilor forestiere aflate în litigiu pe rolul instanțelor de judecată, în situația în care părțile aflate în litigiu și-au dat acordul pentru ocuparea temporară a terenurilor respective, în scopul realizării/extinderii/modernizării obiectivului/lucrărilor pe toată durata de execuție și existență în fondul forestier național. Acordul se încheie în formă autentică.
Avizarea în vederea aprobării scoaterii definitive ori ocupării temporare din fondul forestier naţional a terenurilor înscrise în amenajamentul silvic la categoria de folosință „ocupaţii şi litigii”, altele decât cele aflate pe rolul instanţelor de judecată, este permisă numai dacă emiterea aprobării conduce la eliminarea stării de ocupaţie ori a litigiului existent cu beneficiarul, sau dacă aprobarea se emite pentru realizarea obiectivelor declarate de utilitate publică în condițiile legii.
Prin excepție este permisă avizarea și aprobarea scoaterii definitive  din fondul forestier național a terenurilor forestiere aflate în litigiu pe rolul instanțelor de judecată, dacă aprobarea se emite pentru realizarea obiectivelor declarate de utilitate publică în condițiile legii.
Terenurile pentru care a fost emisă aprobarea de scoatere definitivă din fondul forestier național și terenurile preluate în compensare dobândesc situația juridică a terenurilor pe care le înlocuiesc și se înscriu în cartea funciară în baza actului de aprobare și a procesului-verbal de predare-primire, încheiat între părți, în cuprinsul cărora imobilele sunt identificate cu număr cadastral/topografic și număr de carte funciară.
Obligația de edificare a obiectivului pentru care a fost obținută aprobarea de scoatere definitivă în condițiile prevăzute la art. 40 și 41 din Legea nr. 331/2024, cu modificările și completările ulterioare, se noteză la cartea funciară de către beneficiarul scoaterii definitive și se comunică Gărzii forestiere competente teritorial, în termen de 6 luni de la data încheierii procesului verbal de predare-primire.
În termen de maxim 30 de zile de la data încheierii procesului verbal de predare-primire, proprietarul terenului preluat în compensare, se adresează ocolului silvic în vederea înscrierii în amenajamentul silvic şi asigurării administrării sau serviciilor silvice, precum şi a împăduririi în termen de cel mult doi ani de la data preluării terenului în compensare. Aceste obligații revin și în sarcina administratorilor fondului forestier proprietate publică a statului.
Terenurile scoase definitiv din fondul forestier național devin proprietatea beneficiarului în momentul efectuării operațiunii de predare-primire și dobândesc destinația pe care acesta a solicitat-o și care i-a fost aprobată. 
Beneficiarul ocupării temporare a terenurilor din fondul forestier naţional are obligaţia redării terenurilor în circuitul silvic, la termenul şi în condiţiile prevăzute în prezentul ordin.
Neredarea terenurilor ocupate temporar din fondul forestier naţional, se sancţionează conform legii, inclusiv cu reţinerea garanţiei. 
Redarea terenurilor în circuitul silvic se poate face şi înainte de expirarea termenului de ocupare temporară aprobat, ca urmare a finalizării lucrărilor aferente obiectivului, pentru toată suprafața, cu respectarea condiţiilor prevăzute de lege, referitoare la redarea terenurilor în fondul forestier naţional.
În cazul obiectivelor/lucrărilor pentru a căror realizare a fost aprobată ocuparea temporară din fondul forestier naţional, nereprimite în termen, pentru care nu au fost emise aprobări de prelungire a ocupării temporare sau scoatere definitivă, în condiţiile legii, beneficiarul este obligat la plata unei despăgubiri cu titlul de lipsă de folosinţă, până la data reprimirii terenului în circuitul silvic, ori a obţinerii unei noi aprobări în situaţia în care legea prevede o astfel de posibilitate, calculată conform prevederilor prezentului ordin.
În cazul obiectivelor/lucrărilor instalate/amplasate în fondul forestier naţional, anterior datei de 27.05.2016, pentru care nu au fost emise aprobări de prelungire a ocupării temporare, în condiţiile legii, beneficiarul poate opta pentru:
- redarea terenului în circuitul silvic, astfel încât să nu fie restricţii cu privire la instalarea vegetaţiei forestiere în cazul terenurilor care se reprimesc la categoria de folosinţă “pădure” sau “clasa de regenerare”, cu plata: valorii cheltuielilor de reinstalare a vegetaţiei forestiere şi de întreţinere a acesteia până la realizarea stării de masiv și a unei despăgubiri calculată similar chiriei pentru folosirea temporară a terenului, datorată începând cu ultimii trei ani anteriori intrării în vigoare a Legii nr. 331/2024, cu modificările și completările ulterioare, actualizate la data redării terenului;  
- obținerea unei noi aprobări pentru ocupare temporară/scoatere definitivă a terenurilor din fondul forestier, pentru obiectivele/lucrările prevăzute la art. 38 alin. (1) art. 40 alin. (1) și art. 41 alin. (1) din Legea nr. 331/2024,  cu modificările și completările ulterioare,  cu plata unei despăgubiri calculată similar chiriei pentru folosirea temporară a terenului, datorată începând cu ultimi trei ani anteriori intrării în vigoare a Legii nr. 331/2024, cu modificările și completările ulterioare, până la data aprobării. Pentru terenurile care se ocupă temporar/scot definitiv din fondul forestier național, beneficiarul trebuie să achite obligațiile bănești prevăzute la art. 45 alin. (1) lit. a), b) și e) și/sau art. 46 alin. (1) lit. a), b) și e)  din Legea nr. 331/2024, cu modificările și completările ulterioare.
În cazul obiectivelor/lucrărilor a căror aprobare de ocupare temporară a expirat/expiră după data de 27.05.2016, beneficiarul este deasemenea obligat la plata unei despăgubiri cu titlul de lipsă de folosinţă, egală cu dublul chiriei, până la data reprimirii terenului în circuitul silvic, ori a obţinerii unei noi aprobări în situaţia în care legea prevede o astfel de posibilitate.
Ocolul silvic care asigură administrarea sau serviciile silvice stabileşte pe bază de calcul suma datorată cu titlul de despăgubiri pentru lipsa de folosinţă, care în aceste cazuri este egală cu dublul chiriei, pe care o supune aprobării Gărzii forestiere competente teritorial.
Șeful ocolului silvic care asigură administrarea sau serviciile silvice transmite beneficiarului obligaţiile ce îi revin:
a) redarea terenului în circuitul silvic, astfel încât să nu fie restricţii cu privire la instalarea vegetaţiei forestiere în cazul terenurilor care se reprimesc la categoria de folosinţă “pădure” sau “clasa de regenerare”,
b) achitarea sumei datorate cu titlul de despăgubire pentru lipsa de folosinţă, până la data redării terenului prevăzut la lit. a), ori a obţinerii unei noi aprobări în situaţia în care legea prevede o astfel de posibilitate,
c) suportarea cheltuielilor pentru demersurile efectuate până la îndeplinirea obligaţiilor prevăzute la lit. a) şi b) de către beneficiarul ocuparii temporare.
Emiterea unei noi aprobări de ocupare temporară pentru obiectivele a căror aprobare de ocupare temporară a expirat, existente în fondul forestier naţional se poate face în următoarele condiţii:
1. Solicitantul aprobării ocupării temporare este acelaşi cu titularul aprobării iniţiale, sau succesor în drepturi al acestuia,
2. Obiectivul se încadrează în categoria obiectivelor pentru care este permisă ocuparea temporară a terenurilor din fondul forestier naţional, prevăzută de legislaţia în vigoare,
3. Depunerea unei noi garanţii pentru ocuparea temporară a terenurilor aferente obiectivului,
4. Dovada achitării la data depunerii documentaţiei pentru solicitarea ocupării temporare a sumei datorate cu titlul de lipsă de folosinţă, pe perioada de la data expirării aprobării anterioare până la data depunerii documentaţiei la Garda forestieră competentă teritorial; diferenţa de sumă datorată cu titlul de lipsă de folosinţă până la data aprobării ocupării temporare se achită în termen de 1 lună de zile de la data aprobării. Contestarea în instanţă de către titularul aprobării în termen de 15 zile de la data comunicării  a sumei datorate cu titlul de despăgubiri pentru lipsa de folosinţă suspendă obligaţia depunerii achitării sumei datorate cu titlul de folosinţă până la data pronunţării unei soluţii definitive.
La solicitarea ocupării temporare a terenurilor din fondul forestier naţional se vor avea în vedere  termene cât mai lungi pentru ocuparea temporară a terenurilor.
Redarea terenurilor în circuitul silvic se poate face şi înainte de expirarea termenului de ocupare temporară aprobat, ca urmare a finalizării lucrărilor aferente obiectivului, pentru toată suprafața, cu respectarea condiţiilor prevăzute de lege, referitoare la redarea terenurilor în fondul forestier naţional.
Reprimirea terenurilor ocupate temporar de obiective petroliere se face în baza unui studiu pedostațional întocmit de către persoane juridice care efectuează proiectarea şi execuția lucrări de îmbunătăţiri funciare în domeniul silvic din care să reiasă că terenul este apt de a fi împădurit cu specii corespunzătoare tipului natural de pădure conform soluției de împădurire stabilite la data emiterii aprobării ocupării temporare, precum și actului administrativ al autorității pentru protecția mediului.
Pentru îndeplinirea condițiilor beneficiarul are obligația de a executa lucrările/amenajările pedoameliorative stabilite prin studiu pentru aducerea terenului apt de a fi împădurit cu specii corespunzătoare tipului natural de pădure conform soluției de împădurire stabilite la data emiterii aprobării ocupării temporare.
Lucrările/amenajările pedoameliorative se execută prin persoane juridice atestate pentru execuția lucrări de îmbunătăţiri funciare în domeniul silvic, cu înștiințarea ocolului silvic care asigură administrarea/serviciile silvice înainte de începerea lucrărilor.
Răspunderea privind modul de execuție a lucrărilor/amenajările pedoameliorative revine persoanei juridice atestate pentru execuția lucrări de îmbunătăţiri funciare în domeniul silvic.
Reprimirea terenurilor ocupate temporar de obiective petroliere se face, după confirmarea de către autoritatea competentă pentru protecția mediului a îndeplinirii măsurilor stabilite prin actul administrativ de mediu, de către o comisie formată din: reprezentanții ocolului silvic care asigură administrarea/serviciile silvice, proprietarul terenului în cazul fondului forestier proprietate privată, reprezentanți ai beneficiarului și ai persoanei juridice care a efectuat proiectarea şi execuția lucrări de îmbunătăţiri funciare.
În cazul în care ocolul silvic care asigură administrarea/serviciile silvice constată că au fost afectate și terenurile forestiere limitrofe obiectivelor petroliere, notifică beneficiarul ocupării temporare cu privire la următoarele obligații:
- întocmirea unui studiu pedostațional în condițiile art. 62 alin. (1);
- obținerea actului administrativ pentru protecția mediului;
- plata prejudiciilor forestiere;
- plata unei despăgubiri reprezentată de contravaloare devizul de reinstalare a vegetației forestiere;
- plata unei despăgubiri calculată similar chiriei pe perioada de la constatare până la refacerea terenului în condiții apte de a fi împădurit cu specii corespunzătoare arboretului existent. 
Pentru constatarea gradului de poluare a terenurile forestiere limitrofe obiectivelor petroliere afectate, ocolul silvic care asigură administrarea/serviciile silvice va notifica autoritatea competentă pentru protecția mediului.
Notificarea transmisa beneficiarului ocupării temporare constituie titlu executoriu pentru îndeplinirea obligaţiilor prevăzute în cuprinsul acesteia.  
 Readucerea terenului forestier în circuitul productiv pentru care a fost emisă notificarea se face după confirmarea de către autoritatea competentă pentru protecția mediului a îndeplinirii măsurilor stabilite prin actul administrativ de mediu și a obligațiilor de către comisie, în baza studiului pedostațional care confirmă că terenul este apt de a fi împădurit în cazul terenurilor care au avut categoria de folosință „pădure” sau „clasă de regenerare” în amenajamentul silvic, sau la starea inițială, după caz.
În cazul terenurilor din fondul forestier proprietate publică a statului pentru care au fost emise aprobări de ocupare temporară, retrocedate în condiţiile legii după emiterea aprobării, valabilitatea aprobării se menţine până la data înscrisă în aprobare, iar obligaţiile şi drepturile care decurg din aprobare se transmit de către administratorul fondului forestier proprietate publică a statului în sarcina proprietarului terenului. 
În baza documentelor de aprobare a ocupării temporare, anterior predării terenurilor din fondul forestier, administratorul/proprietarul/ocolul silvic care asigură administrarea/serviciile silvice încheie contract pentru ocuparea temporară a terenurilor forestiere cu beneficiarul.  
Contractul trebuie să conțină: părțile contractului, obiectul contractului, durata contractului, obligații bănești, modalități de plată, obligațiile părților, penalități, alte clauze.

Scoaterea definitivă a terenurilor aferente obiectivelor instalate în fondul forestier naţional înainte de anul 1990 se face în baza unui act care dovedeşte instalarea obiectivului înainte de anul 1990, precum şi a unei documentaţii specifice. Suprafața care poate face obiectul scoaterii definitive din fondul forestier în cazul obiectivelor instalate în fondul forestier naţional înainte de anul 1990 este reprezentată de suprafața construcției, a căii de acces, precum și o suprafață de maxim 40% din suprafața construcției în cazul terenurilor din extravilanul localităților.
Scoaterea definitivă a terenurilor aferente activelor vândute, în condiţiile legii, de către Regia Naţională a Pădurilor – Romsilva se face în baza unei documentaţii, la care se adaugă următoarele documente:
a) copie a actului de vânzare-cumpărare a activului, încheiat între Regia Naţională a Pădurilor – Romsilva şi cumpărătorul activului, certificată conform cu originalul de către conducătorul unităţii Regiei Naţionale a Pădurilor – Romsilva;
b) copie a contractului de concesiune încheiat pentru terenul forestier aferent activului vândut;  
c) copie a extrasului de carte funciară a terenului proprietate publică a statului aferent activului vândut, în care a fost operat contractul de concesiune, actualizat la zi;
Suprafaţă terenurilor aferente activelor vândute, în condiţiile legii, de către Regia Naţională a Pădurilor – Romsilva, pentru care se aprobă scoaterea din fondul forestier naţional este cea prevăzută în  contractul de concesiune. Suprafața care poate face obiectul scoaterii definitive din fondul forestier în cazul obiectivelor/activelor vândute de către Regia Naţională a Pădurilor – Romsilva este reprezentată de suprafața activului, a căii de acces, precum și o suprafață de maxim 40% din suprafața activului în cazul terenurilor din extravilanul localităților.
Scoaterea definitivă a terenurilor din fondul forestier naţional necesare realizării pe teritoriul administrativ în zonele de interes economic al Rezervaţiei Biosferei „Delta Dunării“ a pontoanelor de acostare pentru ambarcaţiuni cu scop turistic şi de agrement şi de aprovizionare cu alimente şi combustibil este permisă numai pentru: 
·  o suprafaţă de maxim 50 mp necesară ancorării pontonului la mal, platformei și a căii de acces, după caz, în cazul pontoanelor de acostare pentru ambarcaţiuni cu scop turistic şi de agrement;
- suprafaţa necesară ancorării pontonului la mal, a realizării căii de acces şi a platformei de încarcare-descarcare a alimentelor şi combustibilului, în cazul pontoanelor de acostare pentru aprovizionarea cu alimente şi combustibil. În acest caz se va face dovada că obiectivul pentru care se face aprovizionarea cu alimente şi combustibili este înfiinţat pe cale legală şi că nu are altă cale de acces, respectiv că nu se poate asigura accesul decât prin fondul forestier naţional;
Scoaterea definitivă a terenurilor respective se face în baza avizului eliberat de Administraţia Biosfera “Delta Dunării”, în care se va confirma îndeplinirea punctuală a cerinţelor, cu precizarea suprafeţei care face obiectul scoaterii definitive din fondul forestier naţional, a amplasamentului amenajistic, precum şi suprafaţa care se defrişază şi amplasamentul amenajistic al acesteia.
La realizarea parcurilor recreative/tematice și/sau educaţionale ocuparea temporară a terenurilor din fondul forestier naţional se face pentru suprafaţa fondului forestier aferentă amenajărilor, constituită ca parc recreeativ/tematic și/sau educaţional în baza unui studiu avizat de Comisia Tehnică de Avizare în Silvicultură, cu individualizarea în coordonate stereo 70 a suprafeţei total constituite, a celei propuse a fi ocupate temporar şi a suprafeţelor de pe care se defrişează vegetaţia forestieră.
Parcurile recreative/tematice și/sau educaţionale se pot realiza doar în pădurile parc constituite în baza unor studii de fundamentare, avizate în Comisia tehnică de avizare pentru silvicultură
Suprafața amenajărilor specifice parcurilor recreative/tematice și/sau educaţionale poate depăși 10% din suprafaţa amenajărilor premise în pădurile-parc. 
Pentru suprafeţele ocupate temporar pentru realizarea parcurilor recreative/tematice și/sau educaţionale, în cazul ocupării temporare fără defrişarea vegetaţiei forestiere, nu se calculează contravaloarea pierderii de creştere pentru exploatarea lemnului înainte de vârsta exploatabilităţii tehnice, predarea suprafeţei făcându-se după delimitare, anularea cioatelor şi inventarierea fir cu fir a vegetaţiei forestiere de către ocolul silvic care asigură administrarea sau serviciile silvice. La reprimirea terenurilor ocupate temporar pentru care în actul de aprobare nu a fost prevăzută îndepărtarea vegetaţiei forestiere, pagubele constatate de ocolul silvic se suportă de către beneficiarul ocupării temporare; schimbarea destinaţiei sau categoriei de folosinţă a suprafeţelor respective se sancţionează potrivit legii.
Contravaloarea pierderii de creştere pentru exploatarea lemnului înainte de vârsta exploatabilităţii tehnice nu se calculează în cazul ocupării temporare a unor terenuri din fondul forestier naţional în care prin avizul de gospodărire a apelor au fost instituite zone de protecţie sanitară, precum şi perimetre de protecţie hidrogeologică, conform cărora este interzisă defrişarea vegetaţiei forestiere.
În cazul scoaterii definitive a unor terenuri din fondul forestier naţional necesare realizării unor obiective/lucrări care nu necesită îndepărtarea vegetației forestiere beneficiarul are și obligația achitării contravalorii pierderii de creştere pentru exploatarea lemnului înainte de vârsta exploatabilităţii tehnice și a valorii lemnului aferent terenului solicitat.
Pentru terenurile din fondul forestier proprietate publică valoarea lemnului se calculează folosind prețul mediu rezultat la licitaţiile de vânzare a lemnului, pe direcţii silvice, provenit din fondul forestier proprietate publică a statului, publicat lunar, pe site-ul propriu, de către Regia Naţională a Pădurilor – Romsilva, iar pentru terenurile din fondul forestier proprietate private valoarea lemnului se stabilește prin înțelegere între părți.
Lucrările tehnologice de culegere a datelor pentru prospectarea, sondarea, cercetarea sau studierea la suprafaţa solului şi/sau subsolului care se desfăşoară în suprafeţele în care se solicită accesul pe durata a maximum 12 ore/punct de cercetare, fără a afecta fondul forestier din zonele respective, se vor efectua fără ocuparea temporară a terenurilor din fondul forestier naţional şi, implicit, fără plata garanţiei şi a celorlalte obligaţii băneşti prevăzută de reglementările în vigoare în cazul ocupărilor temporare a terenurilor din fondul forestier, în baza acordului obţinut de la Autoritate. 
Înainte de declanşarea lucrărilor, titularul acordului va încheia protocoale cu administratorii fondului forestier proprietate publică a statului, ai fondului forestier proprietate publică a unităţilor adminstrativ – teritoriale, sau, după caz, cu proprietarii/administratorii fondului forestier proprietate privată pentru stabilirea orarelor de acces a echipelor de lucru şi a altor condiţii care vor fi apreciate ca necesare. Eventualele prejudicii aduse fondului forestier se calculează conform reglementărilor în vigoare şi se suportă de către titularul acordului.
În cazul în care lucrările implică instalarea de utilaje în fondul forestier naţional, comportă construcţii, montaj dezafectări, ori impun activităţi care afectează vegetaţia forestieră, titularul acordului are obligaţia ca, înainte de începerea lucrărilor, să obţină aprobarea pentru ocuparea temporară sau scoaterea definitivă a terenurilor respective, conform prevederilor legale în vigoare.
Realizarea lucrărilor şi obiectivelor în fondul forestier naţional precum şi a construcţiilor în afara fondului forestier naţional la distanțe mai mici de 50 m de liziera pădurii angajează răspunderea exclusivă a proprietarului/beneficiarului/administratorului, după caz a lucrărilor/obiectivului/construcţiei şi terenului pe care se realizează aceasta, cu privire la siguranţa persoanelor care locuiesc/vizitează/tranzitează proprietatea, după caz, mijloacelor fixe şi mobile, a eventualelor accidente provocate de căderea arborilor limitrofi proprietăţii, ori a pagubelor produse de animalele sălbatice asupra bunurilor aferente proprietăţii/construcţiei. 
Eventualele daune/prejudicii produse fondului forestier naţional limitrof se suportă de către proprietarul/beneficiarul/administratorul, după caz a lucrărilor/obiectivului realizate pe terenurile scoase definitiv/ocupate temporar din fondul forestier naţional respectiv proprietarului/beneficiarului terenului şi a construcţiei amplasate în afara fondului forestier naţional la distanțe mai mici de 50 m de liziera pădurii, în condiţiile legii.
Devizul pentru stabilirea cheltuielilor de instalare a vegetaţiei forestiere şi de întreţinere a acesteia până la închiderea stării de masiv pe terenurile preluate în compensare, se actualizează de către unitatea care a realizat studiul pedostaţional, se aprobă de către ocolul silvic și se notifică gărzii forestiere competente teritorial, anterior încheierii procesului verbal de predare-primire a terenului, în cazul în care dipozițiile legale în vigoare, în baza căruia a fost elaborat au suferit modificări de la data întocmirii devizul.
Devizul pentru stabilirea cheltuielile de reinstalare a vegetaţiei forestiere şi de întreţinere a acesteia până la realizarea stării de masiv pe terenurile pentru care a fost aprobată ocuparea temporară, se actualizează/aprobă de către ocolul silvic care asigură administrarea/servicii silvice și se notifică gărzii forestiere competente teritorial, anterior încheierii procesului verbal de predare-primire a terenului, în cazul în care dipozițiile legale în vigoare, în baza căruia a fost elaborat au suferit modificări de la data întocmirii devizul.
Amplasarea unor noi obiective/lucrări pentru care este permisă ocuparea temporară de terenuri din fondul forestier național pe terenuri pentru care există aprobare de ocupare temporară, în vigoare, se poate face la solicitarea beneficiarului, după actualizarea actului administrativ de aprobare a ocupării temporare.
Realizarea de obiective/lucrări de utilitate publică pe terenuri pentru care există aprobare de ocupare temporară, se poate face, pe perioada de valabilitate a acesteia, la solicitarea beneficiarului cu acordul titularului aprobării ocupării temporare și cu obținerea actului administrativ de mediu.
În cazul lucrărilor și/sau obiectivelor amplasate în fondul forestier național fără aprobări legale, ocolul silvic care asigură administrarea sau serviciile silvice va seziza Garda Forestieră competentă teritorial pentru a constata dacă terenul mai poate fi adus în starea iniţială sau dacă a fost schimbată ireversibil categoria de folosinţă a terenului.
Garda Forestieră competentă teritorial constată și comunică ocolului silvic care asigură administrarea sau serviciile silvice dacă terenul mai poate fi adus în starea inițială sau dacă a fost schimbată ireversibil categoria de folosință a terenului. 
La stabilirea schimbării ireversibile a categoriei de folosință a terenului se vor avea în vedere următoarele:
- cota terenului, stratul de sol fertil și/sau regimul hidric au fost modificate substanțial și nu permit instalarea vegetației forestiere după efectuarea lucrărilor de refacere a terenului;
- lucrările și/sau obiectivele realizate au caracterul unei construcții definitive: fundație betonată, pereți zidiți etc,
-  lucrările și/sau obiectivele realizate sunt de utilitate publică.
Pe baza constatării Garda Forestiere competentă teritorial ocolul silvic care asigură administrarea sau serviciile silvice va calcula prejudiciile prevăzute la art. 162 alin. (3) din Legea nr. 331/2024, cu modificările și completările ulterioare și va demara acțiunile juridice pentru intrare în legalitate.
În baza documentelor de aprobare a ocupării temporare, anterior predării terenurilor din fondul forestier, administratorul/proprietarul/ocolul silvic care asigură administrarea/serviciile silvice încheie contract pentru ocuparea temporară a terenurilor forestiere cu beneficiarul.  
Contractul trebuie să conțină: părțile contractului, obiectul contractului, durata contractului, obligații bănești, modalități de plată, obligațiile părților, penalități, alte clauze.
Până la aprobarea preţului mediu al unui metru cub de lemn, la calculul obligațiilor bănești se va folosi prețul mediu al unui metru cub de masă lemnoasă pe picior, aprobat prin Legea nr. 265/2017 pentru aprobarea Ordonanţei Guvernului nr. 9/2017 privind prorogarea termenului prevăzut la art. IV din Ordonanţa de urgenţă a Guvernului nr. 51/2016 pentru modificarea şi completarea Legii nr. 171/2010 privind stabilirea şi sancţionarea contravenţiilor silvice.
Autoritatea are obligaţia, în cazul în care documentaţia este incompletă, de a transmite un răspuns solicitantului scoaterii definitive/ocupării temporare de terenuri din fondul forestier naţional, în termen de maximum 60 de zile de la data depunerii documentaţiei la această autoritate.

      Având în vedere cele anterior menționate, în temeiul art. 49 din Legea nr. 331/2024 privind Codul silvic, cu modificările și completările ulterioare, supunem spre avizare și aprobare proiectul de ordin pentru aprobarea Metodologiei privind scoaterea definitivă, ocuparea temporară a terenurilor din fondul forestier național şi calculul obligaţiilor băneşti.

